nibzard/narodne-novine-full-text-markdown huggingface dataset:
## Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora

### NN 121/2013 (30.9.2013.), Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora

HRVATSKI SABOR

2591

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Proglašavam Zakon o ovlasti Vlade Republike Hrvatske da Uredbama uređuje pojedina pitanja iz djelokruga Hrvaatskoga sabora, koji je Hrvatski sabor donio na sjednici 27. rujna 2013. godine.

Klasa: 011-01/13-01/210

Urbroj: 71-05-03/1-13-2

Zagreb, 27. travnja 2013.

Predsjednik

Republike Hrvatske

Ivo Josipović, v. r.

ZAKON

O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Članak 1.

Ovlašćuje se Vlada Republike Hrvatske da uredbama uređuje pitanja tekuće gospodarske politike iz djelokruga Hrvatskoga sabora, osim izmjena državnog proračuna i propisivanja poreza te onih pitanja koja prema Ustavu Republike Hrvatske može uređivati samo Hrvatski sabor u razdoblju:

– od 15. prosinca 2013. do 15. siječnja 2014. i

– od 15. srpnja 2014. do 15. rujna 2014.

Članak 2.

Iznimno od odredbe članka 1. ovoga Zakona, ovlašćuje se Vlada Republike Hrvatske da u razdoblju od dana raspuštanja ili isteka mandata Hrvatskoga sabora, pa do dana prvoga zasjedanja novoizabranog Hrvatskoga sabora, uredbama uređuje pojedina pitanja iz djelokruga Hrvatskoga sabora, osim onih pitanja koja prema Ustavu Republike Hrvatske može uređivati samo Hrvatski sabor i donošenja ili izmjena državnog proračuna te propisivanja poreza.

Članak 3.

Vlada Republike Hrvatske podnijet će Hrvatskome saboru izvješće o donošenju uredbe odmah nakon njezinog donošenja, a na svaku sjednicu Hrvatskoga sabora izvješće o uredbama koje je na temelju ovlasti iz članka 1. ovoga Zakona donijela između dviju sjednica Hrvatskoga sabora, odnosno na prvo zasjedanje novoizabranog Hrvatskoga sabora izvješće o uredbama koje je donijela od dana podnošenja posljednjeg izvješća.

Članak 4.

Uredbe koje je Vlada Republike Hrvatske donijela na temelju Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 108/12.) koje vrijede na dan stupanja na snagu ovoga Zakona ostaju na snazi, a najdulje do 31. prosinca 2013.

Iznimno od odredbe iz stavka 1. ovoga članka, Uredba o izmjenama Zakona o udžbenicima za osnovnu i srednju školu (»Narodne novine«, br. 101/13.) ostaje na snazi do 31. prosinca 2014.

Članak 5.

Danom stupanja na snagu ovoga Zakona prestaje važiti Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 108/12.).

Članak 6.

Ovaj Zakon objavit će se u »Narodnim novinama«, a stupa na snagu 1. listopada 2013.

Klasa: 022-03/13-01/215

Zagreb, 27. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 121/2013-2591
## Odluka o izmjeni Odluke o osnivanju Povjerenstva za upravljanje sigurnošću u zračnom prometu

### NN 121/2013 (30.9.2013.), Odluka o izmjeni Odluke o osnivanju Povjerenstva za upravljanje sigurnošću u zračnom prometu

121 30.09.2013 Odluka o izmjeni Odluke o osnivanju Povjerenstva za upravljanje sigurnošću u zračnom prometu

VLADA REPUBLIKE HRVATSKE

2593

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 58. Zakona o zračnom prometu (»Narodne novine«, br. 69/2009, 84/2011 i 54/2013), Vlada Republike Hrvatske je na sjednici održanoj 26. rujna 2013. godine donijela

ODLUKU

O IZMJENI ODLUKE O OSNIVANJU POVJERENSTVA ZA UPRAVLJANJE SIGURNOŠĆU U ZRAČNOM PROMETU

I.

U Odluci o osnivanju Povjerenstva za upravljanje sigurnošću u zračnom prometu (»Narodne novine«, br. 37/2011, 91/2011, 76/2012 i 28/2013), u točki III. stavku 1. podstavak 8. mijenja se i glasi:

»– Dragan Bilać, direktor Hrvatske kontrole zračne plovidbe d.o.o.«.

Stavak 2. briše se.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/410

Urbroj: 50301-05/05-13-2

Zagreb, 26. rujna 2013.

Predsjednik
Zoran Milanović, v. r.

Odluka, NN 121/2013-2593
## Odluka o izmjeni Odluke o osnivanju Nacionalnog povjerenstva za upravljanje zračnim prostorom

### NN 121/2013 (30.9.2013.), Odluka o izmjeni Odluke o osnivanju Nacionalnog povjerenstva za upravljanje zračnim prostorom

VLADA REPUBLIKE HRVATSKE

2594

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 95. stavka 3. Zakona o zračnom prometu (»Narodne novine«, br. 69/2009, 84/2011 i 54/2013), Vlada Republike Hrvatske je na sjednici održanoj 26. rujna 2013. godine donijela

ODLUKU

O IZMJENI ODLUKE O OSNIVANJU NACIONALNOG POVJERENSTVA ZA UPRAVLJANJE ZRAČNIM PROSTOROM

I.

U Odluci o osnivanju Nacionalnog povjerenstva za upravljanje zračnim prostorom (»Narodne novine«, br. 116/2009, 93/2010, 126/2010, 91/2011, 76/2012 i 28/2013), u točki II. podtočki 2. alineja 5. mijenja se i glasi:

»– Stjepan Varga, Hrvatska kontrola zračne plovidbe d.o.o.;«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/412

Urbroj: 50301-05/05-13-2

Zagreb, 26. rujna 2013.

Predsjednik

Zoran Milanović, v. r.

Odluka, NN 121/2013-2594
## Odluka o izmjeni Odluke o osnivanju Nacionalnog povjerenstva za zaštitu civilnog zračnog prometa

### NN 121/2013 (30.9.2013.), Odluka o izmjeni Odluke o osnivanju Nacionalnog povjerenstva za zaštitu civilnog zračnog prometa

VLADA REPUBLIKE HRVATSKE

2595

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 114. Zakona o zračnom prometu (»Narodne novine«, br. 69/2009, 84/2011 i 54/2013), Vlada Republike Hrvatske je na sjednici održanoj 26. rujna 2013. godine donijela

ODLUKU

O IZMJENI ODLUKE O OSNIVANJU NACIONALNOG POVJERENSTVA ZA ZAŠTITU CIVILNOG ZRAČNOG PROMETA

I.

U Odluci o osnivanju Nacionalnog povjerenstva za zaštitu civilnog zračnog prometa (»Narodne novine«, br. 63/2010, 91/2011, 76/2012 i 28/2013), u točki II. podtočki 2. alineja 6. mijenja se i glasi:

»– Nada Parat, Ministarstvo financija;«.

Alineja 9. mijenja se i glasi:

»– Dragan Bilać, direktor Hrvatske kontrole zračne plovidbe d.o.o.;«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/411

Urbroj: 50301-05/05-13-2

Zagreb, 26. rujna 2013.

Predsjednik

Zoran Milanović, v. r.

Odluka, NN 121/2013-2595
## Odluka o iznosu tarifnih stavki u tarifnom sustavu za usluge energetskih djelatnosti proizvodnje, distribucije i opskrbe toplinskom energijom za energetski subjekt Stambeno komunalno gospodarstvo d.o.o., Ivan Goran Kovačića 8, Ogulin, u Gradu Ogulinu

### NN 121/2013 (30.9.2013.), Odluka o iznosu tarifnih stavki u tarifnom sustavu za usluge energetskih djelatnosti proizvodnje, distribucije i opskrbe toplinskom energijom za energetski subjekt Stambeno komunalno gospodarstvo d.o.o., Ivan Goran Kovačića 8, Ogulin, u Gradu Ogulinu

HRVATSKA ENERGETSKA REGULATORNA AGENCIJA

2598

Na temelju članka 11. stavka 1. podstavka 10. Zakona o regulaciji energetskih djelatnosti (»Narodne novine«, broj 120/12) i članka 29. Zakona o energiji (»Narodne novine«, broj 120/12), Hrvatska energetska regulatorna agencija je na sjednici Upravnog vijeća održanoj 20. rujna 2013. donijela

ODLUKU

O IZNOSU TARIFNIH STAVKI U TARIFNOM SUSTAVU ZA USLUGE ENERGETSKIH DJELATNOSTI PROIZVODNJE, DISTRIBUCIJE I OPSKRBE TOPLINSKOM ENERGIJOM ZA ENERGETSKI SUBJEKT STAMBENO KOMUNALNO GOSPODARSTVO d.o.o., IVANA GORANA KOVAČIĆA 8, OGULIN, U GRADU OGULINU

I.

Tarifne stavke u Tarifnom sustavu za usluge energetskih djelatnosti proizvodnje, distribucije i opskrbe toplinskom energijom, za energetski subjekt Stambeno komunalno gospodarstvo d.o.o., Ivana Gorana Kovačića 8, Ogulin, za Grad Ogulin iznose kako slijedi:

|  |  |  |  |  |  |
| --- | --- | --- | --- | --- | --- |
| TARIFNE GRUPE (Tg) (kategorija potrošnje) | TARIFNI MODELI (TM) | | TARIFNI ELEMENTI (Te) | | |
| Te1 Energija | Te2 Snaga | Te3 Naknada |
| [kn/kWh] | [kn/kW/mj] | [kn] |
| Tg2 – Industrija i poslovni potrošači na područnim toplanama (zasebnim kotlovnicama) | TM5 – zasebno mjerilo | Vrela/topla voda | 0,51 | 22,00 | 0,0 |
| TM6 – zajedničko mjerilo | Vrela/topla voda | 0,51 | 22,00 | 0,0 |
| Tg4 – Kućanstva na područnim toplanama (zasebnim kotlovnicama) | TM9 – zasebno mjerilo | | 0,41 | 22,00 | 0,0 |
| TM10 – zajedničko mjerilo | | 0,41 | 22,00 | 0,0 |

II.

Danom stupanja na snagu ove Odluke prestaje važiti Prethodna suglasnost na povećanje cijene centralnog grijanja i održavanja i prodaje grobnog mjesta, klasa: 022-01/05-01/101, urbr: 2133/02-02-05-1, od 13. prosinca 2005. Gradskog poglavarstva Grada Ogulina.

III.

Ova Odluka stupa na snagu 1. studenoga 2013. godine, a objavit će se u »Narodnim novinama«.

Klasa: 307-01/12-01/16

Urbroj: 371-01/13-12

Zagreb, 20. rujna 2013.

Predsjednik Upravnog vijeća
Tomislav Jureković, dipl. ing., v. r.

121 30.09.2013 Odluka o iznosu tarifnih stavki u tarifnom sustavu za usluge energetskih djelatnosti proizvodnje, distribucije i opskrbe toplinskom energijom za energetski subjekt Stambeno komunalno gospodarstvo d.o.o., Ivan Goran Kovačića 8, Ogulin, u Gradu Ogulinu

121 30.09.2013 Odluka o iznosu tarifnih stavki u tarifnom sustavu za usluge energetskih djelatnosti proizvodnje, distribucije i opskrbe toplinskom energijom za energetski subjekt Stambeno komunalno gospodarstvo d.o.o., Ivan Goran Kovačića 8, Ogulin, u Gradu Ogulinu

Odluka, NN 121/2013-2598
## Metodologija za određivanje cijena za obračun električne energije uravnoteženja subjektima odgovornim za odstupanje

### NN 121/2013 (30.9.2013.), Metodologija za određivanje cijena za obračun električne energije uravnoteženja subjektima odgovornim za odstupanje

HRVATSKA ENERGETSKA REGULATORNA AGENCIJA

2599

Na temelju članka 11. stavka 2. točke 3. Zakona o regulaciji energetskih djelatnosti (»Narodne novine«, broj 120/12), Hrvatska energetska regulatorna agencija je na sjednici Upravnog vijeća održanoj 20. rujna 2013. godine donijela

[METODOLOGIJU
 ZA ODREĐIVANJE CIJENA ZA OBRAČUN ELEKTRIČNE ENERGIJE URAVNOTEŽENJA SUBJEKTIMA ODGOVORNIM ZA ODSTUPANJE](dodatni/428820.pdf)

121 30.09.2013 Metodologija za određivanje cijena za obračun električne energije uravnoteženja subjektima odgovornim za odstupanje

Ostalo, NN 121/2013-2599
## Odluka o izmjenama i dopunama Odluke o nadzornim izvještajima kreditnih institucija

### NN 121/2013 (30.9.2013.), Odluka o izmjenama i dopunama Odluke o nadzornim izvještajima kreditnih institucija

HRVATSKA NARODNA BANKA

2600

Na temelju članka 174. stavka 1. točke 2. Zakona o kreditnim institucijama (»Narodne novine«, br. 117/2008., 74/2009., 153/2009., 108/2012. i 54/2013.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O NADZORNIM IZVJEŠTAJIMA KREDITNIH INSTITUCIJA

Članak 1.

Članak 7. stavak 1. točka 1. mijenja se i glasi: »1. Bilanca (BN1)«.

Članak 2.

U članku 12. iza stavka 10. dodaje se stavak 11., koji glasi:

»11. Prve nadzorne izvještaje iz članka 7. stavka 1. točke 1. ove Odluke Hrvatska narodna banka sastavit će prema stanju na dan 31. 10. 2013., a na temelju podataka koje će kreditne institucije dostaviti u skladu s odredbama ove Odluke.«

Članak 3.

U Uputi za sastavljanje nadzornih izvještaja kreditnih institucija, u cjelini 3. »Pravila za sastavljanje nadzornih izvještaja«, u poglavlju 3.1. »Bilanca« riječi »Izvještaj BN« zamjenjuju se riječima »Izvještaj BN1«.

Članak 4.

Dosadašnja Tablica 1. Izvještaj BN – Bilanca mijenja se u Tablica 1. Izvještaj BN1 – Bilanca, koja glasi:

**[Tablica 1. Izvještaj BN1 – Bilanca](dodatni/428822.pdf)**

Članak 5.

Ova Odluka objavljuje se u »Narodnim novinama« i stupa na snagu 31. listopada 2013. godine.

O. br.: 223-020/09-13/BV

Zagreb, 17. rujna 2013.

Guverner

Hrvatske narodne banke

prof. dr. sc. Boris Vujčić, v. r.

121 30.09.2013 Odluka o izmjenama i dopunama Odluke o nadzornim izvještajima kreditnih institucija

Odluka, NN 121/2013-2600
## Odluka o izmjenama i dopunama Odluke o statističkom i bonitetnom izvješćivanju

### NN 121/2013 (30.9.2013.), Odluka o izmjenama i dopunama Odluke o statističkom i bonitetnom izvješćivanju

HRVATSKA NARODNA BANKA

2601

Na temelju članka 174. stavka 1. točke 2. Zakona o kreditnim institucijama (»Narodne novine«, br. 117/2008., 74/2009., 153/2009., 108/2012. i 54/2013.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O STATISTIČKOM I BONITETNOM IZVJEŠĆIVANJU

Članak 1.

U Uputi za izradu i dostavljanje datoteke statističkog i bonitetnog izvješća, koja je sastavni dio Odluke o statističkom i bonitetnom izvješćivanju (»Narodne novine«, br. 35/2010., 95/2010., 146/2010., 68/2011. i 37/2012.), u Prilogu 6. Upisivanje vrijednosti obilježja instrumenata u tablici se mijenja redak 292 i dodaje se redak 348 te oni glase:

![](dodatni/428824.jpg)

Članak 2.

U Prilogu 7. Upisivanje vrijednosti obilježja »Vrsta iznosa« po instrumentima i Prilogu 8. Povezanost obilježja »Portfelj« i »Vrsta iznosa« mijenjaju se polja »Primjena do izvještajnog datuma« u recima 1841, 1842, 1843, 2239 i 2240, koja glase:

![](dodatni/428825.jpg)

Članak 3.

U Prilogu 11. Dostavljanje izvješća postojeća se tablica zamjenjuje novom tablicom, koja glasi:

![](dodatni/428826.jpg)

Članak 4.

U podtočki 3.5. Dopunski izvještajni slogovi pod 3.5.3. Kontrole dopunskih slogova mijenja se sljedeća kontrola:

|  |  |
| --- | --- |
| Ako je Rizik = 'AA' ili 'A9' tada Vrsta iznosa ne smije biti = '05' ili '06' | 495 |

i glasi:

|  |  |
| --- | --- |
| Ako je Rizik = 'AA' ili 'A9' tada Vrsta iznosa ne smije biti = '05' ili '06' – primjena do uključivo 20. listopada 2013.  Ako je Rizik = 'AA' ili 'A9' tada Vrsta iznosa ne smije biti = '06' – primjena od 31. listopada 2013. | 495 |

Članak 5.

U podtočki 4.3. ER2 u dijelu Napomena: Formule za izračun ukupne aktive i pasive

mijenja se sljedeća kontrola:

|  |
| --- |
| A = sum (A\*) – 2x(A1101 + A1102 + A1103) |

i glasi:

|  |
| --- |
| A = sum (A\*) – 2x(A1101 + A1102 + A1103) – primjena do uključivo 20. listopada 2013.  A = sum (A\*) – primjena od 31. listopada 2013. |

Članak 6.

Prvo izvještajno razdoblje za primjenu ove Odluke jest 31. listopada 2013.

Članak 7.

Ova Odluka stupa na snagu danom objave u »Narodnim novinama«.

O. br.: 222-020/09-13/BV

Zagreb, 17. rujna 2013.

Guverner
Hrvatske narodne banke
prof. dr. sc. Boris Vujčić, v. r.

121 30.09.2013 Odluka o izmjenama i dopunama Odluke o statističkom i bonitetnom izvješćivanju

121 30.09.2013 Odluka o izmjenama i dopunama Odluke o statističkom i bonitetnom izvješćivanju

121 30.09.2013 Odluka o izmjenama i dopunama Odluke o statističkom i bonitetnom izvješćivanju

Odluka, NN 121/2013-2601
## Odluka o imenovanju savjetnice predsjednika Republike Hrvatske za gospodarstvo i sektorske politike Europske unije

### NN 122/2013 (2.10.2013.), Odluka o imenovanju savjetnice predsjednika Republike Hrvatske za gospodarstvo i sektorske politike Europske unije

PREDSJEDNIK REPUBLIKE HRVATSKE

2605

Na temelju odredbe članka 107. Ustava Republike Hrvatske (»Narodne novine«, broj 85/10 – pročišćeni tekst), članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 06/04, 54/05, 30/10 i 107/11) te članka 5. Pravilnika o unutarnjem redu Ureda predsjednika Republike Hrvatske, donosim

ODLUKU

O IMENOVANJU SAVJETNICE PREDSJEDNIKA REPUBLIKE HRVATSKE ZA GOSPODARSTVO I SEKTORSKE POLITIKE EUROPSKE UNIJE

TAMARA OBRADOVIĆ MAZAL imenuje se savjetnicom predsjednika Republike Hrvatske za gospodarstvo i sektorske politike Europske unije.

Ova Odluka stupa na snagu 1. listopada 2013. godine.

Klasa: 080-02/13-01/04

Urbroj: 71-05-03/1-13-1

Zagreb, 12. rujna 2013.

Predsjednik

Republike Hrvatske

Ivo Josipović, v. r.

Odluka, NN 122/2013-2605
## Odluka o raspolaganju sredstvima Fonda za razvoj turizma

### NN 122/2013 (2.10.2013.), Odluka o raspolaganju sredstvima Fonda za razvoj turizma

VLADA REPUBLIKE HRVATSKE

2606

Na temelju članka 15. Zakona o turističkom i ostalom građevinskom zemljištu neprocijenjenom u postupku pretvorbe i privatizacije (»Narodne novine«, broj 92/2010), Vlada Republike Hrvatske je na sjednici održanoj 26. rujna 2013. godine donijela

ODLUKU

O RASPOLAGANJU SREDSTVIMA FONDA ZA RAZVOJ TURIZMA

I.

Prihodi od naknada za koncesije za korištenje turističkog zemljišta i prihodi od prodaje turističkog zemljišta, koji pripadaju Republici Hrvatskoj temeljem Zakona o turističkom i ostalom građevinskom zemljištu neprocijenjenom u postupku pretvorbe i privatizacije, namjenska su sredstva Fonda za razvoj turizma (u daljnjem tekstu: Fond), kao Aktivnosti 761044 – Fond za turizam u Razdjelu 090 – Ministarstvo turizma državnog proračuna Republike Hrvatske.

II.

Sredstva iz točke I. ove Odluke koristit će se u svrhu razvoja turističke infrastrukture i očuvanja turističke resursne osnove, prema programu kojeg donosi ministar nadležan za turizam.

III.

Program iz točke II. ove Odluke objavljuje se na mrežnim stranicama Ministarstva turizma.

IV.

Poslove vezane uz korištenje i dodjelu sredstava Fonda obavljat će Ministarstvo turizma.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/416

Urbroj: 50301-05/25-13-2

Zagreb, 26. rujna 2013.

Predsjednik

Zoran Milanović, v. r.

Odluka, NN 122/2013-2606
![](/files/_web/nakladnicki-oglasi/Ekonomska-biblioteka/Menad%C5%BEment_naslovnica_za-oglas-na-webu.jpg)

[Menadžment sportskoga turizma i njegovih srodnih oblika](https://www.nn.hr/hr/nakladnistvo/knjige-u-izdanju-nn-a/menadzment-sportskoga-turizma-i-njegovih-srodnih-oblika%2C214.html)

Mato Bartoluci, Sanela Škorić, Mirna Andrijašević i suradnici

siječanj 2021.
## Rješenje o razrješenju članice Sanacijskog vijeća Neuropsihijatrijske bolnice "Dr. Ivan Barbot" Popovača

### NN 122/2013 (2.10.2013.), Rješenje o razrješenju članice Sanacijskog vijeća Neuropsihijatrijske bolnice "Dr. Ivan Barbot" Popovača

VLADA REPUBLIKE HRVATSKE

2607

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 3. podstavka 3. Zakona o sanaciji javnih ustanova (»Narodne novine«, broj 136/2012), a u vezi s točkom V. stavkom 1. Odluke o sanaciji Neuropsihijatrijske bolnice »Dr. Ivan Barbot« Popovača (»Narodne novine«, broj 48/2013), Vlada Republike Hrvatske je na sjednici održanoj 26. rujna 2013. godine donijela

RJEŠENJE

O RAZRJEŠENJU ČLANICE SANACIJSKOG VIJEĆA NEUROPSIHIJATRIJSKE BOLNICE »DR. IVAN BARBOT« POPOVAČA

Razrješuje se DIJANA DASOVIĆ dužnosti članice Sanacijskog vijeća Neuropsihijatrijske bolnice »Dr. Ivan Barbot« Popovača.

Klasa: 080-02/13-02/211

Urbroj: 5030115/1-13-02

Zagreb, 26. rujna 2013.

Predsjednik

Zoran Milanović, v. r.

Rješenje, NN 122/2013-2607
## Rješenje o imenovanju člana Sanacijskog vijeća Neuropsihijatrijske bolnice "Dr. Ivan Barbot" Popovača

### NN 122/2013 (2.10.2013.), Rješenje o imenovanju člana Sanacijskog vijeća Neuropsihijatrijske bolnice "Dr. Ivan Barbot" Popovača

VLADA REPUBLIKE HRVATSKE

2608

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 3. podstavka 3. Zakona o sanaciji javnih ustanova (»Narodne novine«, broj 136/2012), a u vezi s točkom V. stavkom 1. Odluke o sanaciji Neuropsihijatrijske bolnice »Dr. Ivan Barbot« Popovača (»Narodne novine«, broj 48/2013), Vlada Republike Hrvatske je na sjednici održanoj 26. rujna 2013. godine donijela

RJEŠENJE

O IMENOVANJU ČLANA SANACIJSKOG VIJEĆA NEUROPSIHIJATRIJSKE BOLNICE »DR. IVAN BARBOT« POPOVAČA

Imenuje se DAVOR AUGUSTIN članom Sanacijskog vijeća Neuropsihijatrijske bolnice »Dr. Ivan Barbot« Popovača.

Klasa: 080-02/13-01/297

Urbroj: 5030115/1-13-02

Zagreb, 26. rujna 2013.

Predsjednik

Zoran Milanović, v. r.

Rješenje, NN 122/2013-2608
## Rješenje o imenovanju članova i zamjenika članova Zajedničke komisije za tumačenje odredaba i praćenje primjene Kolektivnog ugovora za državne službenike i namještenike

### NN 122/2013 (2.10.2013.), Rješenje o imenovanju članova i zamjenika članova Zajedničke komisije za tumačenje odredaba i praćenje primjene Kolektivnog ugovora za državne službenike i namještenike

VLADA REPUBLIKE HRVATSKE

2609

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 120. stavaka 1. i 2. Kolektivnog ugovora za državne službenike i namještenike (»Narodne novine«, broj 104/2013), Vlada Republike Hrvatske je na sjednici održanoj 26. rujna 2013. godine donijela

RJEŠENJE

O IMENOVANJU ČLANOVA I ZAMJENIKA ČLANOVA ZAJEDNIČKE KOMISIJE ZA TUMAČENJE ODREDABA I PRAĆENJE PRIMJENE KOLEKTIVNOG UGOVORA ZA DRŽAVNE SLUŽBENIKE I NAMJEŠTENIKE

1. Za članove Zajedničke komisije za tumačenje odredaba i praćenje primjene Kolektivnog ugovora za državne službenike i namještenike, kao predstavnici Vlade Republike Hrvatske, imenuju se:

– DAVORIN KAJFEŠ

– SANDA PIPUNIĆ

– TAJANA DRAKULIĆ.

2. Za zamjenike članova Zajedničke komisije za tumačenje odredaba i praćenje primjene Kolektivnog ugovora za državne službenike i namještenike, kao predstavnici Vlade Republike Hrvatske, imenuju se:

– VESNA PARDON

– VESNA ŠIKLIĆ ODAK

– VATROSLAV SUBOTIĆ.

Klasa: 080-02/13-01/298

Urbroj: 5030115/1-13-02

Zagreb, 26. rujna 2013.

Predsjednik

Zoran Milanović, v. r.

Rješenje, NN 122/2013-2609
## Rješenje o razrješenju dijela članova Povjerenstva za suzbijanje zlouporabe droga

### NN 122/2013 (2.10.2013.), Rješenje o razrješenju dijela članova Povjerenstva za suzbijanje zlouporabe droga

VLADA REPUBLIKE HRVATSKE

2610

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke III. stavka 3. Odluke o osnivanju Povjerenstva za suzbijanje zlouporabe droga, klase: 022-03/12-01/06, urbroja: 5030104-12-1, od 23. veljače 2012. godine, Vlada Republike Hrvatske je na sjednici održanoj 26. rujna 2013. godine donijela

RJEŠENJE

O RAZRJEŠENJU DIJELA ČLANOVA POVJERENSTVA ZA SUZBIJANJE ZLOUPORABE DROGA

Razrješuju se dužnosti članice Povjerenstva za suzbijanje zlouporabe droga, na koju su imenovane kao predstavnice Ministarstva socijalne politike i mladih:

– JASNA ĆURKOVIĆ KELAVA, dr. med.

– MAJA SPORIŠ.

Klasa: 080-02/13-02/212

Urbroj: 5030115/1-13-02

Zagreb, 26. rujna 2013.

Predsjednik

Zoran Milanović, v. r.

Rješenje, NN 122/2013-2610
## Rješenje o imenovanju dijela članova Povjerenstva za suzbijanje zlouporabe droga

### NN 122/2013 (2.10.2013.), Rješenje o imenovanju dijela članova Povjerenstva za suzbijanje zlouporabe droga

VLADA REPUBLIKE HRVATSKE

2611

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke III. stavka 3. Odluke o osnivanju Povjerenstva za suzbijanje zlouporabe droga, klase: 022-03/12-01/06, urbroja: 5030104-12-1, od 23. veljače 2012. godine, Vlada Republike Hrvatske je na sjednici održanoj 26. rujna 2013. godine donijela

RJEŠENJE

O IMENOVANJU DIJELA ČLANOVA POVJERENSTVA ZA SUZBIJANJE ZLOUPORABE DROGA

Za članove Povjerenstva za suzbijanje zlouporabe droga, kao predstavnici Ministarstva socijalne politike i mladih, imenuju se:

– mr. sc. IVA PRPIĆ

– HRVOJE SADARIĆ.

Klasa: 080-02/13-01/300

Urbroj: 5030115/1-13-02

Zagreb, 26. rujna 2013.

Predsjednik

Zoran Milanović, v. r.

Rješenje, NN 122/2013-2611
## Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

### NN 122/2013 (2.10.2013.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVLJA

2619

Na temelju članka 107. stavka 4. i stavka 6. Zakona o oružju (»Narodne novine« broj 63/07, 146/08,59/12), ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08, 137/08, 15/09, 26/09, 33/09, 43/09, 68/09, 91/09, 116/09, 138/09, 14/10, 31/10, 44/10, 79/10, 118/10, 133/10,12/11, 34/11, 42/11, 58/11, 68/11, 76/11, 112/11 i 148/11, 18/12, 30/12, 55/12, 65/12, 69/12, 83/12, 106/12, 113/12, 8/13, 22/13, 46/13, 69/13 i 89/13) u točki I. iza rednog broja 272. dodaju se brojevi i riječi:

273. »Specijalistička ordinacija medicine rada Dijana Poplašen, dr. med. spec. medicine rada, Zagreb, Tomislava Maretića 18.«

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/07-05/08

Urbroj: 534-07-1-1-1/2-13-95

Zagreb, 24. rujna 2013.

Ministar

prof. dr. sc. Rajko Ostojić, dr. med., v. r.

Rješenje, NN 122/2013-2619
## Odluka o početku obnašanja zastupničke dužnosti zamjenika zastupnika u Hrvatskom saboru

### NN 123/2013 (4.10.2013.), Odluka o početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

2627

Na temelju članka 81. Ustava Republike Hrvatske i članaka 11. i 12. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11. i 120/11. – pročišćeni tekst) Hrvatski sabor na sjednici 27. rujna 2013., donio je

ODLUKU

O POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 24. rujna 2013. zastupničku dužnost počinje obnašati zamjenik zastupnika ANTE JEROLIMOV.

Klasa: 021-14/13-01/36

Zagreb, 27. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 123/2013-2627
## Odluka o izboru potpredsjednika i prestanku mandata potpredsjednice Odbora za zakonodavstvo Hrvatskoga sabora

### NN 123/2013 (4.10.2013.), Odluka o izboru potpredsjednika i prestanku mandata potpredsjednice Odbora za zakonodavstvo Hrvatskoga sabora

HRVATSKI SABOR

2628

Na temelju članka 81. Ustava Republike Hrvatske i članaka 46. i 63. Poslovnika Hrvatskoga sabora, Hrvatski sabor na sjednici 27. rujna 2013., donio je

ODLUKU

O IZBORU POTPREDSJEDNIKA I PRESTANKU MANDATA POTPREDSJEDNICE ODBORA ZA ZAKONODAVSTVO HRVATSKOGA SABORA

I.

Za potpredsjednika Odbora za zakonodavstvo Hrvatskoga sabora bira se dr.sc. GORAN MARIĆ.

II.

Dana 6. lipnja 2013. dužnost potpredsjednice Odbora za zakonodavstvo Hrvatskoga sabora prestala je obnašati ANA LOVRIN, zbog prestanka obnašanja zastupničke dužnosti.

Klasa: 021-13/13-12/45

Zagreb, 27. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 123/2013-2628
## Odluka o izboru članice i prestanku mandata člana Odbora za turizam Hrvatskoga sabora

### NN 123/2013 (4.10.2013.), Odluka o izboru članice i prestanku mandata člana Odbora za turizam Hrvatskoga sabora

HRVATSKI SABOR

2629

Na temelju članka 81. Ustava Republike Hrvatske i članaka 46. i 78. Poslovnika Hrvatskoga sabora, Hrvatski sabor na sjednici 27. rujna 2013., donio je

ODLUKU

O IZBORU ČLANICE I PRESTANKU MANDATA ČLANA ODBORA ZA TURIZAM HRVATSKOGA SABORA

I.

Za članicu Odbora za turizam Hrvatskoga sabora bira se BRANKA JURIČEV MARTINČEV.

II.

Dana 18. rujna 2013. dužnost člana Odbora za turizam Hrvatskoga sabora prestao je obnašati BOŽIDAR KALMETA, zbog mirovanja zastupničkog mandata zastupnika.

Klasa: 021-13/13-12/43

Zagreb, 27. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 123/2013-2629
## Odluka o izboru člana i prestanku mandata člana Odbora za pravosuđe Hrvatskoga sabora

### NN 123/2013 (4.10.2013.), Odluka o izboru člana i prestanku mandata člana Odbora za pravosuđe Hrvatskoga sabora

HRVATSKI SABOR

2630

Na temelju članka 81. Ustava Republike Hrvatske i članaka 46. i 82. Poslovnika Hrvatskoga sabora, Hrvatski sabor na sjednici 27. rujna 2013., donio je

ODLUKU

O IZBORU ČLANA I PRESTANKU MANDATA ČLANA ODBORA ZA PRAVOSUĐE HRVATSKOGA SABORA

I.

Za člana Odbora za pravosuđe Hrvatskoga sabora bira se MILAN JURKOVIĆ.

II.

Dana 1. srpnja 2013. dužnost člana Odbora za pravosuđe Hrvatskoga sabora prestao je obnašati mr. sc. ANDREJ PLENKOVIĆ, zbog mirovanja zastupničkog mandata zastupnika.

Klasa: 021-13/13-12/50

Zagreb, 27. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 123/2013-2630
## Odluka o izboru člana i prestanku mandata člana Odbora za prostorno uređenje i graditeljstvo Hrvatskoga sabora

### NN 123/2013 (4.10.2013.), Odluka o izboru člana i prestanku mandata člana Odbora za prostorno uređenje i graditeljstvo Hrvatskoga sabora

HRVATSKI SABOR

2631

Na temelju članka 81. Ustava Republike Hrvatske i članaka 46. i 94. Poslovnika Hrvatskoga sabora, Hrvatski sabor na sjednici 27. rujna 2013., donio je

ODLUKU

O IZBORU ČLANA I PRESTANKU MANDATA ČLANA ODBORA ZA PROSTORNO UREĐENJE I GRADITELJSTVO HRVATSKOGA SABORA

I.

Za člana Odbora za prostorno uređenje i graditeljstvo Hrvatskoga sabora bira se ANTE SANADER.

II.

Dana 19. lipnja 2013. dužnost člana Odbora za prostorno uređenje i graditeljstvo Hrvatskoga sabora prestao je obnašati DINKO BOŠNJAK, zbog prestanka obnašanja zastupničke dužnosti.

Klasa: 021-13/13-12/44

Zagreb, 27. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 123/2013-2631
## Odluka o izboru člana i prestanku mandata člana Odbora za zaštitu okoliša i prirode Hrvatskoga sabora

### NN 123/2013 (4.10.2013.), Odluka o izboru člana i prestanku mandata člana Odbora za zaštitu okoliša i prirode Hrvatskoga sabora

HRVATSKI SABOR

2632

Na temelju članka 81. Ustava Republike Hrvatske i članaka 46. i 96. Poslovnika Hrvatskoga sabora, Hrvatski sabor na sjednici 27. rujna 2013., donio je

ODLUKU

O IZBORU ČLANA I PRESTANKU MANDATA ČLANA ODBORA ZA ZAŠTITU OKOLIŠA I PRIRODE HRVATSKOGA SABORA

I.

Za člana Odbora za zaštitu okoliša i prirode Hrvatskoga sabora bira se TOMISLAV KLARIĆ.

II.

Dana 1. srpnja 2013. dužnost člana Odbora za zaštitu okoliša i prirode Hrvatskoga sabora prestao je obnašati mr. sc. ANDREJ PLENKOVIĆ, zbog mirovanja zastupničkog mandata zastupnika.

Klasa: 021-13/13-12/49

Zagreb, 27. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 123/2013-2632
## Odluka o izboru članova i prestanku mandata članova Odbora za pomorstvo, promet i infrastrukturu Hrvatskoga sabora

### NN 123/2013 (4.10.2013.), Odluka o izboru članova i prestanku mandata članova Odbora za pomorstvo, promet i infrastrukturu Hrvatskoga sabora

HRVATSKI SABOR

2633

Na temelju članka 81. Ustava Republike Hrvatske i članaka 46. i 104. Poslovnika Hrvatskoga sabora, Hrvatski sabor na sjednici 27. rujna 2013., donio je

ODLUKU

O IZBORU ČLANOVA I PRESTANKU MANDATA ČLANOVA ODBORA ZA POMORSTVO, PROMET I INFRASTRUKTURU HRVATSKOGA SABORA

I.

Za članove Odbora za pomorstvo, promet i infrastrukturu Hrvatskoga sabora biraju se

– TOMISLAV KLARIĆ

– ANTE SANADER.

II.

Dana 19. lipnja 2013. dužnost člana Odbora za pomorstvo, promet i infrastrukturu Hrvatskoga sabora prestao je obnašati DINKO BOŠNJAK, zbog prestanka obnašanja zastupničke dužnosti.

III.

Dana 18. rujna 2013. dužnost člana Odbora za pomorstvo, promet i infrastrukturu Hrvatskoga sabora prestao je obnašati BOŽIDAR KALMETA, zbog mirovanja zastupničkog mandata zastupnika.

Klasa: 021-13/13-12/46

Zagreb, 27. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 123/2013-2633
## Odluka o izboru člana i prestanku mandata člana Odbora za izbor, imenovanja i upravne poslove Hrvatskoga sabora

### NN 123/2013 (4.10.2013.), Odluka o izboru člana i prestanku mandata člana Odbora za izbor, imenovanja i upravne poslove Hrvatskoga sabora

HRVATSKI SABOR

2634

Na temelju članka 81. Ustava Republike Hrvatske i članaka 46. i 106. Poslovnika Hrvatskoga sabora, Hrvatski sabor na sjednici 27. rujna 2013., donio je

ODLUKU

O IZBORU ČLANA I PRESTANKU MANDATA ČLANA ODBORA ZA IZBOR, IMENOVANJA I UPRAVNE POSLOVE HRVATSKOGA SABORA

I.

Za člana Odbora za izbor, imenovanja i upravne poslove Hrvatskoga sabora bira se MILAN JURKOVIĆ.

II.

Dana 19. lipnja 2013. dužnost člana Odbora za izbor, imenovanja i upravne poslove Hrvatskoga sabora prestao je obnašati DINKO BOŠNJAK, zbog prestanka obnašanja zastupničke dužnosti.

Klasa: 021-13/13-12/47

Zagreb, 27. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 123/2013-2634
## Odluka o izboru člana i prestanku mandata člana Odbora za lokalnu i područnu (regionalnu) samoupravu Hrvatskoga sabora

### NN 123/2013 (4.10.2013.), Odluka o izboru člana i prestanku mandata člana Odbora za lokalnu i područnu (regionalnu) samoupravu Hrvatskoga sabora

HRVATSKI SABOR

2635

Na temelju članka 81. Ustava Republike Hrvatske i članaka 46. i 115. Poslovnika Hrvatskoga sabora, Hrvatski sabor na sjednici 27. rujna 2013., donio je

ODLUKU

O IZBORU ČLANA I PRESTANKU MANDATA ČLANA ODBORA ZA LOKALNU I PODRUČNU (REGIONALNU) SAMOUPRAVU HRVATSKOGA SABORA

I.

Za člana Odbora za lokalnu i područnu (regionalnu) samoupravu Hrvatskoga sabora bira se DAMIR JELIĆ.

II.

Dana 19. lipnja 2013. dužnost člana Odbora za lokalnu i područnu (regionalnu) samoupravu Hrvatskoga sabora prestao je obnašati DINKO BOŠNJAK, zbog prestanka obnašanja zastupničke dužnosti.

Klasa: 021-13/13-12/48

Zagreb, 27. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 123/2013-2635
## Odluka o izboru člana i prestanku mandata članice Nacionalnog vijeća za praćenje provedbe Strategije suzbijanja korupcije

### NN 123/2013 (4.10.2013.), Odluka o izboru člana i prestanku mandata članice Nacionalnog vijeća za praćenje provedbe Strategije suzbijanja korupcije

HRVATSKI SABOR

2636

Na temelju članka 81. Ustava Republike Hrvatske i članka 4. Odluke o Nacionalnom vijeću za praćenje provedbe Strategije suzbijanja korupcije (Narodne novine, br. 82/06. i 35/09.) Hrvatski sabor na sjednici 27. rujna 2013., donio je

ODLUKU

O IZBORU ČLANA I PRESTANKU MANDATA ČLANICE NACIONALNOG VIJEĆA ZA PRAĆENJE PROVEDBE STRATEGIJE SUZBIJANJA KORUPCIJE

I.

Za člana Nacionalnog vijeća za praćenje provedbe Strategije suzbijanja korupcije bira se FRANO MATUŠIĆ.

II.

Dana 6. lipnja 2013. dužnost članice Nacionalnog vijeća za praćenje provedbe Strategije suzbijanja korupcije prestala je obnašati ANA LOVRIN, zbog prestanka obnašanja zastupničke dužnosti.

Klasa: 021-13/13-12/51

Zagreb, 27. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 123/2013-2636
## Odluka o imenovanju člana i prestanku mandata članice Izaslanstva Hrvatskoga sabora u Parlamentarnoj skupštini NATO-a

### NN 123/2013 (4.10.2013.), Odluka o imenovanju člana i prestanku mandata članice Izaslanstva Hrvatskoga sabora u Parlamentarnoj skupštini NATO-a

HRVATSKI SABOR

2637

Na temelju članka 81. Ustava Republike Hrvatske, Hrvatski sabor na sjednici 27. rujna 2013., donio je

ODLUKU

O IMENOVANJU ČLANA I PRESTANKU MANDATA ČLANICE IZASLANSTVA HRVATSKOGA SABORA U PARLAMENTARNOJ SKUPŠTINI NATO-a

I.

U Izaslanstvo Hrvatskoga sabora u Parlamentarnoj skupštini NATO-a za člana se imenuje IGOR DRAGOVAN.

II.

Dana 1. srpnja 2013. dužnost članice u Izaslanstvu Hrvatskoga sabora u Parlamentarnoj skupštini NATO-a, prestala je obnašati SANDRA PETROVIĆ JAKOVINA, zbog prestanka zastupničkog mandata.

Klasa: 021-13/13-04/03

Zagreb, 27. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 123/2013-2637
## Odluka o imenovanju zamjenika člana i prestanku mandata zamjenika člana Izaslanstva Hrvatskoga sabora u Parlamentarnoj skupštini Mediterana

### NN 123/2013 (4.10.2013.), Odluka o imenovanju zamjenika člana i prestanku mandata zamjenika člana Izaslanstva Hrvatskoga sabora u Parlamentarnoj skupštini Mediterana

HRVATSKI SABOR

2638

Na temelju članka 81. Ustava Republike Hrvatske, Hrvatski sabor na sjednici 27. rujna 2013., donio je

ODLUKU

O IMENOVANJU ZAMJENIKA ČLANA I PRESTANKU MANDATA ZAMJENIKA ČLANA IZASLANSTVA HRVATSKOGA SABORA U PARLAMENTARNOJ SKUPŠTINI MEDITERANA

I.

U Izaslanstvo Hrvatskoga sabora u Parlamentarnoj skupštini Mediterana za zamjenika člana imenuje se ZVONKO MILAS.

II.

Dana 1. srpnja 2013. dužnost zamjenika člana Izaslanstva Hrvatskoga sabora u Parlamentarnoj skupštini Mediterana prestao je obnašati mr. sc. ANDREJ PLENKOVIĆ, zbog mirovanja zastupničkog mandata zastupnika.

Klasa: 021-13/13-04/02

Zagreb, 27. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 123/2013-2638
## Odluka o izboru članice i prestanku mandata člana Izaslanstva Hrvatskoga sabora u Parlamentarnoj skupštini Organizacije za europsku sigurnost i suradnju

### NN 123/2013 (4.10.2013.), Odluka o izboru članice i prestanku mandata člana Izaslanstva Hrvatskoga sabora u Parlamentarnoj skupštini Organizacije za europsku sigurnost i suradnju

HRVATSKI SABOR

2639

Na temelju članka 81. Ustava Republike Hrvatske, Hrvatski sabor na sjednici 27. rujna 2013., donio je

ODLUKU

O IZBORU ČLANICE I PRESTANKU MANDATA ČLANA IZASLANSTVA HRVATSKOGA SABORA U PARLAMENTARNOJ SKUPŠTINI ORGANIZACIJE ZA EUROPSKU SIGURNOST I SURADNJU

I.

U Izaslanstvo Hrvatskoga sabora u Parlamentarnoj skupštini Organizacije za europsku sigurnost i suradnju za članicu se bira TANJA VRBAT.

II.

Dana 1. srpnja 2013. dužnost člana Izaslanstva Hrvatskoga sabora u Parlamentarnoj skupštini Organizacije za europsku sigurnost i suradnju prestao je obnašati TONINO PICULA, zbog mirovanja zastupničkog mandata zastupnika.

Klasa: 021-13/13-04/04

Zagreb, 27. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 123/2013-2639
## Odluka o razrješenju i imenovanju članice i razrješenju i imenovanju zamjenice članice Izaslanstva Hrvatskoga sabora u Parlamentarnoj skupštini Vijeća Europe

### NN 123/2013 (4.10.2013.), Odluka o razrješenju i imenovanju članice i razrješenju i imenovanju zamjenice članice Izaslanstva Hrvatskoga sabora u Parlamentarnoj skupštini Vijeća Europe

HRVATSKI SABOR

2640

Na temelju članka 81. Ustava Republike Hrvatske, Hrvatski sabor na sjednici 27. rujna 2013., donio je

ODLUKU

O RAZRJEŠENJU I IMENOVANJU ČLANICE I RAZRJEŠENJU I IMENOVANJU ZAMJENICE ČLANICE IZASLANSTVA HRVATSKOGA SABORA U PARLAMENTARNOJ SKUPŠTINI VIJEĆA EUROPE

I.

Razrješuje se članica Izaslanstva Hrvatskoga sabora u Parlamentarnoj skupštini Vijeća Europe TANJA VRBAT.

II.

Za članicu Izaslanstva Hrvatskoga sabora u Parlamentarnoj skupštini Vijeća Europe imenuje se MELITA MULIĆ.

III.

Razrješuje se zamjenica članice Izaslanstva Hrvatskoga sabora u Parlamentarnoj skupštini Vijeća Europe MELITA MULIĆ.

IV.

Za zamjenicu članice Izaslanstva Hrvatskoga sabora u Parlamentarnoj skupštini Vijeća Europe imenuje se INGRID ANTIČEVIĆ MARINOVIĆ.

Klasa: 021-13/13-04/05

Zagreb, 27. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 123/2013-2640
## Odluka o imenovanju voditelja i prestanku mandata voditelja i razrješenju i imenovanju člana Izaslanstva Hrvatskoga sabora u Parlamentarnoj skupštini Mediterana

### NN 123/2013 (4.10.2013.), Odluka o imenovanju voditelja i prestanku mandata voditelja i razrješenju i imenovanju člana Izaslanstva Hrvatskoga sabora u Parlamentarnoj skupštini Mediterana

HRVATSKI SABOR

2641

Na temelju članka 81. Ustava Republike Hrvatske, Hrvatski sabor na sjednici 27. rujna 2013., donio je

ODLUKU

O IMENOVANJU VODITELJA I PRESTANKU MANDATA VODITELJA I RAZRJEŠENJU I IMENOVANJU ČLANA IZASLANSTVA HRVATSKOGA SABORA U PARLAMENTARNOJ SKUPŠTINI MEDITERANA

I.

U Izaslanstvo Hrvatskoga sabora u Parlamentarnoj skupštini Mediterana za voditelja se imenuje LUKA DENONA.

II.

Dana 1. srpnja 2013. dužnost voditelja Izaslanstva Hrvatskoga sabora u Parlamentarnoj skupštini Mediterana prestao je obnašati TONINO PICULA, zbog mirovanja zastupničkog mandata zastupnika.

III.

Razrješuje se dužnosti člana Izaslanstva Hrvatskoga sabora u Parlamentarnoj skupštini Mediterana LUKA DENONA.

IV.

Za člana Izaslanstva Hrvatskoga sabora u Parlamentarnoj skupštini Mediterana imenuje se IVAN KLARIN.

Klasa: 021-13/13-04/06

Zagreb, 27. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 123/2013-2641
## Odluka o razrješenju i izboru članice Izvršnog odbora Nacionalne grupe Hrvatskoga sabora pri Interparlamentarnoj uniji

### NN 123/2013 (4.10.2013.), Odluka o razrješenju i izboru članice Izvršnog odbora Nacionalne grupe Hrvatskoga sabora pri Interparlamentarnoj uniji

HRVATSKI SABOR

2642

Na temelju članka 81. Ustava Republike Hrvatske, Hrvatski sabor na sjednici 27. rujna 2013., donio je

ODLUKU

O RAZRJEŠENJU I IZBORU ČLANICE IZVRŠNOG ODBORA NACIONALNE GRUPE HRVATSKOGA SABORA PRI INTEPARLAMENTARNOJ UNIJI

I.

Razrješuje se članica Izvršnog odbora Nacionalne grupe Hrvatskoga sabora pri Interparlamentarnoj uniji GORDANA SOBOL.

II.

Za članicu Izvršnog odbora Nacionalne grupe Hrvatskoga sabora pri Interparlamentarnoj uniji bira se MARIJA LUGARIĆ.

Klasa: 021-13/13-04/07

Zagreb, 27. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 123/2013-2642
## Odluka o razrješenju člana Nadzornog odbora Hrvatske radiotelevizije

### NN 123/2013 (4.10.2013.), Odluka o razrješenju člana Nadzornog odbora Hrvatske radiotelevizije

HRVATSKI SABOR

2643

Na temelju članka 81. Ustava Republike Hrvatske i članka 22. stavka 1. Zakona o Hrvatskoj radioteleviziji (»Narodne novine«, br. 137/10. i 76/12.) Hrvatski sabor na sjednici 27. rujna 2013., donio je

ODLUKU

O RAZRJEŠENJU ČLANA NADZORNOG ODBORA HRVATSKE RADIOTELEVIZIJE

Razrješuje se GORAN KRMPOTIĆ dužnosti člana Nadzornog odbora HRT-a, na vlastiti zahtjev.

Klasa: 021-13/13-07/37

Zagreb, 27. rujna 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 123/2013-2643
## Odluka o postavljanju izvanrednog i opunomoćenog veleposlanika Republike Hrvatske u Republici Indoneziji

### NN 123/2013 (4.10.2013.), Odluka o postavljanju izvanrednog i opunomoćenog veleposlanika Republike Hrvatske u Republici Indoneziji

123 04.10.2013 Odluka o postavljanju izvanrednog i opunomoćenog veleposlanika Republike Hrvatske u Republici Indoneziji

PREDSJEDNIK REPUBLIKE HRVATSKE

2644

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine«, broj 48/96 i 72/13), točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/13-01/11, urbroj: 5030115/1-13-11 od 27. rujna 2013., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

DRAŽEN MARGETA postavlja se za izvanrednog i opunomoćenog veleposlanika Republike Hrvatske u Republici Indoneziji, sa sjedištem u Jakarti.

Ova Odluka stupa na snagu 1. listopada 2013. godine.

Klasa: 018-07/13-02/38
Urbroj: 71-05-03/1-13-3
Zagreb, 30. rujna 2013.

Predsjednik
Republike Hrvatske
Ivo Josipović, v. r.

Odluka, NN 123/2013-2644
## Odluka o postavljanju izvanrednog i opunomoćenog veleposlanika Republike Hrvatske u Narodnoj Republici Kini

### NN 123/2013 (4.10.2013.), Odluka o postavljanju izvanrednog i opunomoćenog veleposlanika Republike Hrvatske u Narodnoj Republici Kini

PREDSJEDNIK REPUBLIKE HRVATSKE

2645

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine«, broj 48/96 i 72/13), točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/13-01/21, urbroj: 5030115/1-13-08 od 26. rujna 2013., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

MR. SC. NEBOJŠA KOHAROVIĆ postavlja se za izvanrednog i opunomoćenog veleposlanika Republike Hrvatske u Narodnoj Republici Kini, sa sjedištem u Pekingu.

Ova Odluka stupa na snagu 15. listopada 2013. godine.

Klasa: 018-07/13-02/39

Urbroj: 71-05-03/1-13-2

Zagreb, 27. rujna 2013.

Predsjednik

Republike Hrvatske

Ivo Josipović, v. r.

Odluka, NN 123/2013-2645
## Odluka o postavljanju izvanredne i opunomoćene veleposlanice Republike Hrvatske u Češkoj Republici

### NN 123/2013 (4.10.2013.), Odluka o postavljanju izvanredne i opunomoćene veleposlanice Republike Hrvatske u Češkoj Republici

123 04.10.2013 Odluka o postavljanju izvanredne i opunomoćene veleposlanice Republike Hrvatske u Češkoj Republici

PREDSJEDNIK REPUBLIKE HRVATSKE

2646

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine«, broj 48/96 i 72/13), točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/13-01/22, urbroj: 5030115/1-13-08 od 26. rujna 2013., donosim

ODLUKU

O POSTAVLJANJU IZVANREDNE I OPUNOMOĆENE VELEPOSLANICE REPUBLIKE HRVATSKE

INES TROHA BRDAR postavlja se za izvanrednu i opunomoćenu veleposlanicu Republike Hrvatske u Češkoj Republici, sa sjedištem u Pragu.

Ova Odluka stupa na snagu 15. listopada 2013. godine.

Klasa: 018-07/13-02/40

Urbroj: 71-05-03/1-13-2

Zagreb, 27. rujna 2013.

Predsjednik

Republike Hrvatske

Ivo Josipović, v. r.

Odluka, NN 123/2013-2646
## Odluka o postavljanju izvanrednog i opunomoćenog veleposlanika Republike Hrvatske u Kraljevini Maroko

### NN 123/2013 (4.10.2013.), Odluka o postavljanju izvanrednog i opunomoćenog veleposlanika Republike Hrvatske u Kraljevini Maroko

PREDSJEDNIK REPUBLIKE HRVATSKE

2647

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine«, broj 48/96 i 72/13), točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/13-01/14, urbroj: 5030115/1-13-08 od 26. rujna 2013., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

MR. SC. ZVONIMIR FRKA PETEŠIĆ postavlja se za izvanrednog i opunomoćenog veleposlanika Republike Hrvatske u Kraljevini Maroku, sa sjedištem u Rabatu.

Ova Odluka stupa na snagu 15. listopada 2013. godine.

Klasa: 018-07/13-02/41

Urbroj: 71-05-03/1-13-2

Zagreb, 27. rujna 2013.

Predsjednik

Republike Hrvatske

Ivo Josipović, v. r.

Odluka, NN 123/2013-2647